AlanRichardsT254CatterickJuly76.A.jpg [ 198.92 KiB | Viewed 1234 times ]
Users browsing this forum: gerryattrick, Matt_wood55, Midlife and 39 guests GAME OF THRONES S03E02 - Dark Wings, Dark Words - Watch Online For Free on TubePlus
GAME OF THRONES - SEASON: 3 EPISODE: 2 - DARK WINGS, DARK WORDS Christelike leefwyse Archives - dieskrifte.org
Kategorie se argiewe: Christelike leefwyse
Christelike leefwyse, Heiligmaking, Lyding
Oktober 2, 2019 Vic
1Pet. 5: 7 Werp al julle bekommernis op Hom, want Hy sorg vir julle.”
Baiekeer bevind ons, onsself in donker situasies en beleef dan erge bekommernis en self angs. Die rede hiervoor is dat ons die situasies en omstandighede in ons lewe self op ons skouers wil dra, wat dan tot bekommernis en angs aanleiding gee. Seker die grootste rede hiervoor is die feit dat ons nie die Here se opdrag om al ons bekommernis op Hom te werp, gehoorsaam nie. Nou praat ek nie net van blote lippetaal nie. Met die wete dat ons God se kinders is, is dit van uiterste belang dat ons al ons bekommernis, met die vaste geloofsoortuiging dat Hy vir ons sorg, op Hom moet werp. Wanneer die gelowige nie werklik sy bekommernis op die Here werp nie, gee dit aanleiding tot donker angsvolle tye in ons lewens en wonder ons waarom die Here ons dan nie van ons bekommernis en angs verlos nie. In situasies soos hierdie los die Here ons somtyds om in ons vrees voort te woeker, omrede Hy wil hê ons moet leer om die bekommernis/situasie/probleem op Hom te werp en volkome op Hom vir die oplossing daarvan te vertrou. Hierdie tipe lesse is gewoonlik lesse wat deur erge smarte en harts-wroeginge en baie trane geleer moet word. In situasies soos hierdie beteken nie dat God ons straf nie, maar ons straf onsself, deurdat ons nie werklik, met ‘n vaste geloofsoortuiging, op Hom vertrou met die vaste wete dat Hy vir ons sorg nie. Die smarte wat ons dan beleef is smarte wat ons oor onsself gebring het. (want ons glo Hom nie werklik wanneer Hy deur Sy woord met ons praat nie!) Hierdie smartlike situasies kan egter heeltemal vermei word, indien ons eerstens die situasie in geloof aan God oorgee, en al ons bekommernis op Hom werp. Sodra ons, ons bekommernis op Hom gewerp het, kan ons met blymoedigheid op take fokus waarop die Here wil hê ons moet fokus. Sodra die gelowige toelaat dat vrees en bekommernis hom oorweldig, sal hierdie feit die gelowige lamlê, wat hom dan aan verdere aanvalle van die duiwel sal blootstel. Hierdie situasie kan dan tot ‘n bose kringloop aanleiding gee wat daartoe kan lei dat die gelowige ‘n senuwee ineenstorting kan beleef. (Alles a.g.v. ongeloof, wat sonde is!) Die leser mag dalk vra hoe weet ek al hierdie dinge? Ek weet dit want ek het dit die afgelope paar maande beleef en slegs God in Sy genade het my tot insig gebring.
Lees meer Werp al julle bekommernis op Hom – dieskrifte.org →
Augustus 9, 2019 Vic
Baie mense wonder en vra wat God se wil vir hulle is. Met die skryf van hierdie artikel sal kortliks vanuit die Skrifte aan die leser ‘n aanduiding van God se wil weergegee word. Dit is my bede dat die gelowige met die lees van hierdie artikel beter in staat sal wees om God se wil vir Sy lewe te bepaal en dan daarvolgens te lewe. Hierdie artikel kan gerus saam met die artikel genaamd “Om God se wil te ken” bestudeer word. Ons kan nou gaan en die afsonderlike punte aangaande God se wil vir ons vanuit die Skrifte aanhaal en kortliks bespreek, naamlik:
Lees meer God se wil vir alle mense op aarde →
God se WilheiligmakingToegewyde dissipelskap
Christelike leefwyse, Christelike Leerstellings, Geestelike Oorlogvoering, Satan
Julie 16, 2019 Vic
In die eerste gedeelte van hierdie reeks, van twee artikels, genaamd “Satan se optrede ten opsigte van die Nasies, deel een” het ons opgemerk dat Satan poog om die beleidsrigtings van nasies tot sy eie boosaardige doelstellings te beïnvloed. Daarbenewens het ons ‘n paar voorbeelde vanuit die Bybelse tydperk as voorbeeld weergee en bespreek. In deel twee van hierdie studie, gaan ons na ‘n paar moderne voorbeelde van Satan se voortgesette optredes ten opsigte van die Nasies weergee en bespreek. Ek is van mening dat die Bybel ons leer dat die Satan vanaf die sondeval nog steeds besig is om die mensdom, en derhalwe die Nasies, te verlei.
1Tim.4:1 “Maar die Gees sê uitdruklik dat in die laaste tye sommige van die geloof afvallig sal word en verleidende geeste en leringe van duiwels sal aanhang”
Derhalwe kan die hele verloop van die menslike geskiedenis op aarde as een globale voorbeeld aan die leser voorgehou word. Om hierdie rede is die bestudering van die wêreld se geskiedenis van uiterste belang. Onthou, die ou gesegde wat soos volg lees: “Indien die mensdom nie vanuit die geskiedenis hulle foute raaksien, en hulle optredes daarvolgens korrigeer nie, is die mensdom verdoem om dieselfde foute ook in die toekoms te herhaal!” Die huidige gebeure in ons wêreld dui as onomwonde bewys dat die mens nie vanuit sy foute in die verlede geleer het nie, en hierdie een enkele feit gaan nog verreikende (en smartlike) implikasies vir die mensdom meebring. Vir die doeleindes van hierdie artikel, gaan daar na enkele spesifieke geskiedkundige gebeurtenisse in die meer onlangse geskiedenis gekyk word, en sal daar gepoog word, ook om hier die gevalle engele, (Satan inkluis) sowel as die heilige engele se invloed binne die raamwerk van hierdie spesifieke gebeurtenisse aan die leser weer te gee.
Lees meer Satan se optrede ten opsigte van die nasies. Deel 2 →
Junie 16, 2019 Vic
Wanneer dit by die onderwerp van Satan, en die gevalle engele kom, is dit van uiterste belang dat ons, ons leerstellings vanuit die Bybel bekom, en ons moet nie op buite Bybelse profesie, vleeslike manifestasies, ons omstandighede, asook menslike opinies en tradisies staatmaak nie. Ons leerstellings aangaande die engele (heilige engele, sowel as as die gevalle engele wat Satan insluit) moet slegs vanuit die Bybel d.m.v. induktiewe studie van alles wat in die Bybels staan bekom word. Ons moet ook daarteen waak om ons eie opinies (wat ons leerstellings insluit) in die Bybel in te lees. God moet toegelaat word om deur Sy woord met ons te praat, en dit is ons plig om vas te stel wat Hy aan ons wil sê en ons moet daarteen waak om ons woorde in Sy mond te plaas. Indien ons hierdie waarskuwing nie ernstig opneem nie, ontstaan die gevaar dat ons vir onsself ‘n godsdiensstelsel gaan oprig wat nie met die Here se leer in harmonie is nie. (wat niks anders as dwaalleer, en dus Satan se wil, is nie) Baie sogenaamde kennis, wat deur moderne Apostels en profete, onder groot gedeeltes van die belydende Christendom, verkondig word, is niks anders as menslike verbeeldingsvlugte, en opinies wat op buite Bybelse manifestasies gebaseer is nie. Slegs die Bybel moet as grondslag vir al ons leerstellinge dien! (Die leser word ten sterkste aangeraai om die artikel “Is die gawe van profesie nog in werking” te lees.) Indien ons, ons eie leerstellings op die Skrifte afdwing, of inlees, gaan dit verreikende gevolge vir die belydende Christendom, asook die wêreld in geheel, teweeg bring. Om hierdie rede is dit van uiterste belang dat ons seker maak ons die woord van God reg sny, net soos wat God ons in Sy woord waarsku!
Die Skrifte stel dit baie duidelik dat ons nie buite Bybelse opinies en profesie nodig het om volkome toegerus te wees nie.
2Tim.3:16 “Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, 17 sodat die mens van God volkome kan wees, vir elke goeie werk volkome toegerus.”
Om hierdie rede moet ons onsself daarop toespits om getroue studente van die Skrifte te wees.
Lees meer Satan se optrede ten opsigte van die nasies. Deel 1 →
Maart 23, 2019 Vic
Met die skryf van hierdie artikel sal daar gepoog word om duidelik die onderskeid tussen posisionele vergifnis en ouerlike vergifnis te demonstreer, omrede sommige gelowiges somtyds deur hierdie twee fasette van die Christelike lewe verward raak. Indien ons posisionele vergifnis met ouerlike vergifnis verwar, kan dit daartoe lei dat ons menslike werke, as vereiste, by slegs geloof alleen in die Evangelie byvoeg, wat die Evangelie van God se genade in ‘n werke evangelie verander en wat niemand sal verlos nie. Om hierdie rede vermaan die Apostel Paulus ons om die woord van God reg te sny, en sodoende sal ons verseker dat ons God se goedkeuring sal wegdra. 2Tim.2:16 “Lê jou daarop toe om jou beproef voor God te stel as ‘n werker wat hom nie hoef te skaam nie, wat die woord van die waarheid reg sny.”
Lees meer POSISIONELE VERGIFNIS VS OUERLIKE VERGIFNIS →
ouerlike vergifnisposisionele vergifnisVergifnis
Lees meer Die Liefde van Christus kan nie van Waarheid geskei word nie →